CPANEL จ่อนิวไฮ 3 ปีซ้อน
ภาพรวมตลาดอสังหาริมทรัพย์ที่มีการฟื้นตัวต่อเนื่อง นอกจากจะส่งผลดีต่อผู้ประกอบการอสังหาฯ แล้ว ยังเป็นปัจจัยหนุนการเติบโตของ CPANEL
ภาพรวมตลาดอสังหาริมทรัพย์ที่มีการฟื้นตัวต่อเนื่อง นอกจากจะส่งผลดีต่อผู้ประกอบการอสังหาฯ แล้ว ยังเป็นปัจจัยหนุนการเติบโตของ CPANEL
21 ม.ค. 2566

คุณค่าบริษัท
ภาพรวมตลาดอสังหาริมทรัพย์ที่มีการฟื้นตัวต่อเนื่อง นอกจากจะส่งผลดีต่อผู้ประกอบการอสังหาฯ แล้ว ยังเป็นปัจจัยหนุนการเติบโตของบริษัท ซีแพนเนล จำกัด (มหาชน) หรือ CPANEL ผู้ผลิตและจำหน่ายแผ่นพื้นและผนังคอนกรีตสำเร็จรูป ส่วนประกอบอาคารที่ผลิตจากคอนกรีตสำเร็จรูป ที่ใช้สำหรับงานก่อสร้างโครงการอสังหาริมทรัพย์เพื่อการอยู่อาศัย อาคารสำนักงาน โรงแรม อาคารคลังสินค้า และโรงงานอุตสาหกรรมอย่างมีนัยสำคัญอีกด้วย
สะท้อนได้จากผลประกอบการในช่วง 9 เดือนแรกปี 2565 ที่มีรายได้รวม 316.73 ล้านบาท เพิ่มขึ้น 43.52% จากช่วงเดียวกันปีก่อน และมีกำไรสุทธิ 48.97 ล้านบาท เพิ่มขึ้น 142.48% จากช่วงเดียวกันปีก่อน ซึ่งเติบโตมากกว่าทั้งปี 2564 ที่มีรายได้รวม 312.44 ล้านบาท และมีกำไรสุทธิ 31.80 ล้านบาท
ขณะที่ CPANEL ยังมีปัจจัยหนุนการเติบโตจากการที่ผู้พัฒนาโครงการอสังหาริมทรัพย์เร่งก่อสร้างเพื่อส่งมอบให้ลูกค้าตามแผนที่วางไว้ ประกอบกับกำลังการผลิตของบริษัทที่เพิ่มขึ้น จากการปรับมาใช้ระบบอัตโนมัติ (Fully Automated Precast) มากขึ้น ทำให้สามารถควบคุมค่าใช้จ่ายต่าง ๆ ได้ดีขึ้น ส่งผลต่อกำไรขั้นต้น (มาร์จิ้น) สูงขึ้น จึงคาดว่าปิดงบงวดปี 2565 จะทำผลงานนิวไฮทั้งในด้านรายได้และกำไร
สอดรับกับก่อนหน้านี้บริษัทได้ปรับเป้าหมายการเติบโตของรายได้ปี 2565 เพิ่มขึ้นเป็น 30-35% จากเดิมที่ตั้งเป้าหมายไว้ที่ 25% หรือประมาณ 400 ล้านบาท
สำหรับแนวโน้มปี 2566 ยังเห็นสัญญาณที่ดี หลังจากตลาดอสังหาฯ กลุ่มโรงแรม และโรงงานในนิคมอุตสาหกรรม มีความต้องการใช้แผ่นคอนกรีตสำเร็จรูปในการก่อสร้างเพิ่มขึ้นต่อเนื่อง ตามการฟื้นตัวของเศรษฐกิจ โดยบริษัทมีแผนขยายฐานลูกค้าภาคอสังหาริมทรัพย์ในหัวเมืองใหญ่ ทั้งแนวราบ และแนวสูง เช่น ภาคเหนือ ภาคตะวันออกเฉียงเหนือ รวมถึงลูกค้ากลุ่มโรงแรม และโรงงานในนิคมอุตสาหกรรมมากขึ้น
ปัจจุบัน CPANEL มีงานในมือ (Backlog) ประมาณ 1,295 ล้านบาท จะทยอยรับรู้ภายในปี 2566 ประมาณ 600 ล้านบาท ส่วนที่เหลือจะทยอยรับรู้ในปี 2567 นอกจากนี้ยังอยู่ระหว่างรอเซ็นสัญญาจากลูกค้า 3 ราย มูลค่ารวมประมาณ 200 ล้านบาท แบ่งเป็น แนวราบ 2 ราย และแนวสูง 1 ราย คาดจะเซ็นสัญญารับงานภายในไตรมาส 1/2566
โดยในปี 2566 คาดจะเติบโตทำสถิติสูงสุดใหม่ (นิวไฮ) ต่อเนื่องเป็นปีที่ 3 วางเป้าหมายจะมีรายได้รวมเติบโตประมาณ 10-15% จากปีก่อน
สำหรับการประเมินมูลค่า (Valuation) ปัจจุบันราคาหุ้น CPANEL ซื้อขายกันที่ P/E ระดับ 32.75 เท่า เทียบกับ P/E ตลาดโดยรวมที่ระดับ 18.33 เท่า ถือว่าราคาซื้อขายสูงกว่าตลาดหลายเท่าตัว สอดคล้องกับ P/BV ที่ระดับ 4.56 เท่า ก็ถือว่าสูงกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.67 เท่า
…
รายชื่อผู้ถือหุ้นใหญ่
รายชื่อกรรมการ 